ประจำเดือนรอบที่แล้วมีวันที่ 17 ก.พ. หนูมีพสพ.วันที่ 24 ก.พ.(ประจำเดือนวันสุดท้าย)กินยาคุมฉุกเฉินวันที่ 25 ก.พ. (กินภายใน 24 ชม.) ตรวจครรภ์วันที่ 16 มี.ค. ขึ้น 1 ขีด หลังจากกินยาคุมไป 1 อาทิตย์มีเลือดออก แล้วพอมาวันที่ 26 มี.ค. หนูมีเลือดสีน้ำตาล ปนแดงบ้างนิดหน่อย ออกน้อยค่ะ ไม่ได้น้อยมาก แต่มา 10 วันแล้วค่ะ มันคือประจำเดือนมั้ยคะ แล้วถ้ามีเลือดแบบนี้ท้องมั้ย
สวัสดีค่ะ ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังจากอาการดังกล่าวมา ยังนึกถึงเรื่องเป็นผลข้างเคียงจากยาคุมฉุกเฉินได้ค่ะ แต่อย่างไรก็ตาม อาจจะเป็นเลือดประจำเดือนได้เช่นกัน โดยถ้าเป็นเลือดประจำเดือนควรมาประมาณ 22-35 วันจากรอบก่อน แต่หากเลือดออกมาเกิน 10 วันยังไม่หยุด อันนี้อาจจะเป็นความผิดปกติอื่นๆเช่นมีเนื้องอกหรือการติดเชื้อในอวัยวะสืบพันธุ์หรืออาจเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูกได้ ควรซื้อชุดตรวจการครรภ์มายืนยันได้ให้ผลบวกได้ 10-14 วันหลังปฏิสนธิ และควรไปยืนยันและตรวจหาสาเหตุของเลือดออกเกิน 10 วันที่รพ.อีกครั้งนะคะ